**Ministru kabineta rīkojuma projekta “Par finanšu līdzekļu piešķiršanu no valsts budžeta programmas “Līdzekļi neparedzētiem gadījumiem””**

**sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Nav attiecināms atbilstoši Ministru kabineta 2009. gada 15. decembra instrukcijas Nr. 19 “Tiesību akta projekta sākotnējās ietekmes izvērtēšanas kārtība” 5.1  punktam. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta rīkojuma projekts “Par finanšu līdzekļu piešķiršanu no valsts budžeta programmas “Līdzekļi neparedzētiem gadījumiem”” (turpmāk – rīkojuma projekts) sagatavots, pamatojoties uz:  - Ministru kabineta 2011.gada 27.decembra noteikumu Nr.1025 „ Noteikumi par rīcību ar lietiskajiem pierādījumiem un arestēto mantu” (turpmāk – noteikumi Nr.1025) 37. un 39.punktu;  - Ministru kabineta 2018. gada 17. jūlija noteikumu Nr.421 “Kārtība, kādā veic gadskārtējā valsts budžeta likumā noteiktās apropriācijas izmaiņas” 43.punktu;  - Administratīvās apgabaltiesas 2020.gada 10.marta spriedumu lietā Nr.A420525913, AA43-0371-20/22 un Latvijas Republikas Senāta rīcības sēdes 2020.gada 7.decembra lēmumu lietā Nr.A420525913, SKA-1119/2020. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Kriminālprocesa ietvaros ar 2008.gada 29.janvāra Drošības policijas (pašlaik – Valsts drošības dienests) Izmeklēšanas nodaļas sevišķi svarīgu lietu izmeklētāja lēmumu par rīcību ar lietiskajiem pierādījumiem, tika nolemts izņemt spirtu saturošu nepārtikas denaturētu produkciju – daudzfunkcionālo līdzekli “Maksima” un automobiļu kopšanas līdzekli “Ļdinka” 1 199 916,12 kg apjomā (turpmāk – izņemtais lietiskais pierādījums). 2008.gada 29.janvārī procesa virzītājs pieņēma lēmumu izņemto lietisko pierādījumu realizēt pārstrādei, kā rezultātā a/s “BDO Invest Rīga” rīkoja vairākas izsoles. Izsoļu rezultātā izņemtais lietiskais pierādījums tika realizēts, Valsts aģentūrai “Materiālās rezerves” 2009.gada 30.janvārī un 2009.gada 12.maijā noslēdzot līgumus ar komersantiem par izņemto lietisko pierādījumu realizēšanu. Izņemto lietisko pierādījumu realizācijas rezultātā Valsts aģentūras “Materiālās rezerves” deponēto līdzekļu kontā tika ieskaitīti līdzekļi 86 936,65 latu (123 699,71 *euro*) apmērā.  Rēzeknes tiesa 2010.gada 15.novembrī taisīja spriedumu lietā Nr.11840004607, ar kuru nosprieda atlīdzināt Itālijas komersantam tai piederošā izņemtā un realizētā lietiskā pierādījuma – nedenaturēta etilspirta vērtību, kāda pastāv atlīdzināšanas brīdī. Augstākās tiesas Senāta Krimināllietu departamenta senatore ar 2012.gada 31.janvāra lēmumu atteica pārbaudīt Latgales apgabaltiesas Krimināllietu tiesas kolēģijas 2011.gada 28.septembra spriedumu, ar kuru atstāts negrozīts Rēzeknes tiesas 2010.gada 15.novembra spriedums, līdz ar to saskaņā ar Kriminālprocesa likuma 632.panta otro daļu Rēzeknes tiesas 2010.gada 15.novembra spriedums lietā Nr.11840004607 stājās spēkā 2012.gada 31.janvārī.  Noteikumu Nr.1025 37.punkts noteic, ja lietiskais pierādījums ir realizēts, Nodrošinājuma valsts aģentūra (turpmāk – Aģentūra) atlīdzina tā īpašniekam vai likumīgajam valdītājam no deponēto līdzekļu konta lietiskā pierādījuma vērtību, kāda pastāv atlīdzināšanas dienā, [..] ņemot vērā lietisko pierādījumu, arestētās mantas vai mantas, kurai atcelts arests, aprakstes un novērtējuma aktā norādīto novērtējumu (neatskaita izdevumus, kas saistīti ar lietiskā pierādījuma uzglabāšanu un realizāciju).  Igaunijas komersants, balstoties uz cesijas līgumu, kas tika noslēgts ar izņemtā lietiskā pierādījuma īpašnieku (Itālijas komersantu), 2012.gada 22.martā vērsās Aģentūrā, kas saskaņā ar Ministru kabineta 2009.gada 20.aprīļa rīkojumu Nr.244 ir valsts aģentūras “Materiālās rezerves” saistību pārņēmēja, ar iesniegumu par lietisko pierādījumu vērtības atlīdzināšanu.  Pamatojoties uz sertificēta vērtētāja veikto vērtējumu, izņemtā lietiskā pierādījuma vērtība tika noteikta 422 592,92 *euro* (297 000 latu) apmērā.  Nepiekrītot noteiktajai izņemtā lietiskā pierādījuma vērtībai, Igaunijas komersants 2013.gada 21.aprīlī Aģentūras lēmumu par izņemtā lietiskā pierādījuma vērtības atlīdzināšanu apstrīdēja Iekšlietu ministrijā, kura atbilstoši Administratīvā procesa likuma 81.panta otrās daļas 1.punktam ar 2013.gada 25.septembra lēmumu atstāja negrozītu Aģentūras pieņemto lēmumu par izņemtā lietiskā pierādījuma vērtības atlīdzināšanu.  Lai atbilstoši noteikumu Nr.1025 39.punktam atlīdzinātu īpašniekam izņemtā lietiskā pierādījuma vērtību, ar Ministru kabineta 2013.gada 9.decembra rīkojumu Nr.603 “Par finanšu līdzekļu piešķiršanu no valsts budžeta programmas "Līdzekļi neparedzētiem gadījumiem"” Iekšlietu ministrijai (Aģentūrai) tika piešķirti 298 894,14 *euro* (210 064 lati), kā rezultātā Igaunijas komersantam tika atlīdzināta izņemtā lietiskā pierādījuma vērtība atbilstoši sertificētā vērtētāja novērtējumam 422 592,92 *euro* (297 000 latu) apmērā (tajā skaitā 298 894,14 *euro* no līdzekļiem, kas tika piešķirti no valsts budžeta programmas 02.00.00 “Līdzekļi neparedzētiem gadījumiem” un 123 698,78 *euro* (vai 86 936,65 lati) no deponēto līdzekļu kontā esošajiem līdzekļiem no izņemtā lietiskā pierādījuma realizācijas).  Nepiekrītot Iekšlietu ministrijas lēmumam, ar kuru atstāta negrozīta atlīdzināmā izņemtā lietiskā pierādījuma vērtība, Igaunijas komersants vērsās ar pieteikumu Administratīvajā rajona tiesā, lūdzot labvēlīga administratīvā akta izdošanu, ar kuru tiktu atlīdzināta lietiskā pierādījuma vērtība 950 428,61 *euro* apmērā. Lieta tika skatīta vairākās instancēs.  Saskaņā ar Administratīvās apgabaltiesas 2018.gada 22.februāra spriedumu lietā Nr.A420525913 (AA43-0074-18/11), tika nospriests Igaunijas komersanta pieteikumu apmierināt daļā un uzlikt par pienākumu Aģentūrai viena mēneša laikā no šā sprieduma spēkā stāšanas dienas atlīdzināt Igaunijas komersantam krimināllietā Nr.11840004607 izņemtā un realizētā lietiskā pierādījuma vērtību 610 217,38 *euro* apmērā, no šīs summas atskaitot jau izmaksāto atlīdzinājuma summu (297 000,00 latu jeb 422 592,92 *euro*).  Aģentūra un Iekšlietu ministrija par to iesniedza kasācijas sūdzību.  2019.gada 15.augustā tika pieņemts Latvijas Republikas Senāta rīcības sēdes lēmums, ar kuru tika atteikts ierosināt kasācijas tiesvedību sakarā ar Aģentūras un Iekšlietu ministrijas kasācijas sūdzībām par Administratīvās apgabaltiesas 2018.gada 22.februāra spriedumu lietā Nr.A420525913, AA43-0074-18/11. Ņemot vērā minēto, Administratīvās apgabaltiesas 2018.gada 22.februāra spriedums daļā, kurā apmierināts Igaunijas komersanta pieteikums, stājās spēkā.  Ar Ministru kabineta 2019. gada 12. septembra rīkojumu Nr. 438 no valsts budžeta programmas 02.00.00 "Līdzekļi neparedzētiem gadījumiem" Aģentūrai tika piešķirts finansējums, lai izpildītu Administratīvās apgabaltiesas 2018. gada 22. februāra spriedumu lietā Nr. A420525913 un samaksātu starpību starp atlīdzināmo lietisko pierādījumu vērtību un lietisko pierādījumu īpašniekam jau atlīdzināto lietisko pierādījumu vērtību, tas ir 187 624,36 *euro*.  Savukārt ar Latvijas Republikas Senāta 2019.gada 30.augusta spriedumu lietā Nr.A420525913, SKA-603/2019 tika atcelts Administratīvās apgabaltiesas 2018.gada 22.februāra spriedums daļā, ar kuru noraidīts pieteicēja pieteikums, un lieta šajā daļā nodota jaunai izskatīšanai Administratīvajai apgabaltiesai.  Ar Administratīvās apgabaltiesas 2020.gada 10.marta spriedumu lietā Nr.A420525913, AA43-0371-20/22 tika daļēji apmierināts Igaunijas komersanta pieteikums, **piespriežot Aģentūrai samaksāt pieteicējam vēl 94 958,35 *euro***, papildus jau piespriestajai un samaksātajai lietisko pierādījumu vērtībai. Ar Administratīvās apgabaltiesas 2020.gada 10.marta spriedumu pieteicējam piešķirtais atlīdzinājums ir noteikts 705 175,73 *euro* apmērā, no šīs summas atskaitot 610 217,38 *euro* atlīdzinājumu, kas izmaksāts pieteicējam saskaņā ar spēkā stājušos Administratīvās apgabaltiesas 2018.gada 22.februāra spriedumu.  Aģentūras, Iekšlietu ministrijas un pieteicēja iesniegtās kasācijas sūdzības par Administratīvās apgabaltiesas 2020.gada 10.marta spriedumu lietā Nr.A420525913, AA43-0371-20/22 tika noraidītas ar Latvijas Republikas Senāta rīcības sēdes 2020.gada 7.decembra lēmumu lietā Nr.A420525913, SKA-1119/2020, atsakot ierosināt kasācijas tiesvedību. Līdz ar to saskaņā ar Administratīvā procesa likuma 309. panta otrās daļas 1. punktu, Administratīvās apgabaltiesas 2020.gada 10.marta spriedums lietā Nr.A420525913, AA43-0371-20/22 ir stājies spēkā 2020.gada 7.decembrī. Atbilstoši Administratīvās apgabaltiesas 2020.gada 10.marta sprieduma rezolutīvajā daļā noteiktajam, šis **spriedums ir izpildāms viena mēneša laikā no sprieduma spēkā stāšanās dienas, tas ir līdz 2021.gada 7.janvārim.**  Saskaņā ar Noteikumu Nr.1025 39.punktu, ja deponēto līdzekļu kontā līdzekļi lietiskā pierādījuma vērtības atlīdzināšanai nav pietiekami, lietiskā pierādījuma vērtību tā īpašniekam vai likumīgajam valdītājam atlīdzina no valsts budžeta līdzekļiem neparedzētiem gadījumiem.  Aģentūrai atvērtajā deponēto līdzekļu kontā esošie līdzekļi lietiskā pierādījuma vērtības atlīdzināšanai nav pietiekami, jo līdzekļi, kas tika iegūti realizējot izņemto lietisko pierādījumu (123 698,78 *euro* (vai 86 936,65 lati)), 2013.gada 19.decembrī ir pilnā apmērā izmaksāti ārvalstu komersantam, izpildot Rēzeknes tiesas 2010.gada 15.novembra spriedumu lietā Nr.11840004607.  Ņemot vērā iepriekš minēto, Iekšlietu ministrija ir sagatavojusi rīkojuma projektu, kas paredz:  1. Finanšu ministrijai no valsts budžeta programmas 02.00.00 “Līdzekļi neparedzētiem gadījumiem” piešķirt Iekšlietu ministrijai (Nodrošinājuma valsts aģentūrai) finansējumu **94 959 *euro*** apmērā, lai izpildītu Administratīvās apgabaltiesas 2020.gada 10.marta spriedumu lietā Nr.A420525913, AA43-0371-20/22;  2. Iekšlietu ministrijai normatīvajos aktos noteiktajā kārtībā sagatavot un iesniegt Finanšu ministrijā pieprasījumu par šā rīkojuma 1. punktā minēto līdzekļu piešķiršanu no valsts budžeta programmas 02.00.00 "Līdzekļi neparedzētiem gadījumiem". |
| 3. | Projekta izstrādē iesaistītās institūcijas un publiskas personas kapitālsabiedrības | Iekšlietu ministrija, Nodrošinājuma valsts aģentūra. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| Projekts šo jomu neskar. |

|  |  |  |  |  |  |  |  |
| --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| Rādītāji | 2021. gads | | Turpmākie trīs gadi (*euro*) | | | | |
| 2022. gads | | 2023. gads | | 2024. gads |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2023. gadam | izmaiņas, salīdzinot ar vidēja termiņa budžeta ietvaru 2023. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi |  | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |  | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi |  | 94 959 | 0 |  | 0 | 0 | 0 |
| 2.1. valsts pamatbudžets |  | 94 959 | 0 |  | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | -94 959 | 0 |  | 0 | 0 | 0 |
| 3.1. valsts pamatbudžets | 0 | -94 959 | 0 |  | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 94 959 | X | 0 | X | 0 | 0 |
| 5. Precizēta finansiālā ietekme | X | 0 | X |  | X | 0 | 0 |
| 5.1. valsts pamatbudžets | 0 |  | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Projekts paredz piešķirt finansējumu 94 959 *euro* apmērā (EKK 6510 “Kompensācijas, kuras izmaksā fiziskām un juridiskām personām, pamatojoties uz Latvijas tiesu un lēmējiestādes nolēmumiem”) Administratīvās apgabaltiesas 2020.gada 10.marta spriedumu lietā Nr.A420525913, AA43-0371-20/22 izpildei.  Nepieciešamā finansējuma aprēķins:   1. Saskaņā ar Administratīvās apgabaltiesas Administratīvās apgabaltiesas 2020.gada 10.marta spriedumu lietā Nr.A420525913, AA43-0371-20/22 Igaunijas komersantam kopējā izmaksājamā izņemtā un realizētā lietiskā pierādījuma vērtība ir 705 175,73 *euro*; 2. Lai izpildītu Rēzeknes tiesas 2010.gada 15.novembra spriedumu lietā Nr.11840004607 2013.gada 19.decembrī ārvalstu komersantam izmaksātā izņemtā un realizētā lietiskā pierādījuma vērtība ir 610 217,38 *euro;* 3. Šobrīd Igaunijas komersantam izmaksājamā izņemtā un realizētā lietiskā pierādījuma vērtības daļa ir 94 958,35*euro* (starpība starp jau izmaksāto vērtību un atbilstoši Administratīvās apgabaltiesas 2020.gada 10.marta spriedumam izmaksājamo vērtību). | | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Amata vietu skaits nemainās. | | | | | | |
| 8. Cita informācija | Izdevumi tiks segti 2021.gadā Iekšlietu ministrijas budžeta programmas 99.00.00 “Līdzekļu neparedzētiem gadījumiem izlietojums” ietvaros, līdzekļus pārdalot no valsts budžeta programmas 02.00.00 “Līdzekļi neparedzētiem gadījumiem. | | | | | | |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Finanšu ministrija, Iekšlietu ministrija, Nodrošinājuma valsts aģentūra. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Nav ietekme uz pārvaldes funkcijām un institucionālo struktūru. Netiek veidotas jaunas institūcijas, un netiek veikta esošo institūciju likvidācija. |
| 3. | Cita informācija | Nav. |

Iekšlietu ministrs Sandis Ģirģens

Vīza: valsts sekretārs Dimitrijs Trofimovs

29.12.2020 11:36

1776

M.Rāzna

29263885, [martins.razna@agentura.iem.gov.lv](mailto:martins.razna@agentura.iem.gov.lv)